Christoph Schönborn

Christoph Schönborn, egentlig grev Christoph Maria Michael Hugo Damian Peter Adalbert von Schönborn (født 22. januar 1945 i Skalken ved Leitmeritz i Böhmen i Tsjekkoslovakia) er erkebiskop av Wien (siden 1995) og kardinal i den katolske kirke.


== Liv og virke ==


=== Bakgrunn ===
Christoph Schönborn tilhører en gammel adelsslekt, og en rekke medlemmer av hans familie har vært biskoper, fyrstbiskoper, erkebiskoper, kardinaler og tyske kurfyrster (i kraft av geistlige posisjoner). Schönborn er sønn av grev Hugo Damian von Schönborn og baronesse Eleonore Ottilie Hilda Maria von Doblhoff. Foreldrene ble skilt i 1959. Han har to brødre og en søster.
I 1945 måtte familien flykte fra hjembyen til dagens Østerrike. Der bodde Christoph i kortere perioder to steder før han endte opp i Vorarlberg.
Etter Matura i 1963 trådte han inn i Dominikanerordenen, og studerte teologi og filosofi i Bornheim-Walberberg, Wien og Paris.


=== Prest ===
Han ble presteviet av kardinal Franz König den 27. desember 1970 i Wien. Han studerte senere i Regensburg under Joseph Ratzinger. Fra 1975 underviste han som professor i katolsk dogmatikk østkirkelig teologi ved Universitetet i Fribourg. I 1980 ble han medlem den Den hellige stols internasjonale teologkommisjon og 1987 redaksjonssekretær for verdenskatekismen.


=== Hjelpebiskop, erkebiskop ===
I 1991 ble han utnevnt til hjelpebiskop av pave Johannes Paul II. Han ble viet i Stefansdomen i Wien. I 1996 ble han koadjutor-erkebiskop i bispedømmet Wien og etterfulgte samme år sin forgjenger Hans Hermann Groër som erkebiskop.


=== Kardinal ===
I 1998 ble han utnevnt til kardinal, og samme år ble han valgt til formann for den østerrikske bispekonferanse.
Han er medlem av kongregasjonene for østkirkene, for troslæren, for den katolske utdannelse, og av Det pavelige rådet for kultur og Den pavelige kommisjon for bevaringen av den kunstneriske og historiske arv.
Schönborn var regnet som papabile foran konklavet i 2005.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1882
Kardinal Rafael Merry del Val y Zulueta (1865-1930) *1900
Kardinal Raffaele Scapinelli di Leguigno (1858-1933) *1912
Kardinal Friedrich Gustav Piffl  (1864-1932) *1913
Biskop Michael Memelauer (1874-1961) *1927
Kardinal Franz König (1905-2004) *1952
Kardinal Hans Hermann Groër (1919-2003) *1986
Kardinal Christoph Schönborn


== Bibliografi ==
Wovon wir leben können. Das Geheimnis der Eucharistie, Freiburg im Breisgau o.a., 2005. ISBN 3-451-28602-5
Mein Jesus. Gedanken zum Evangelium, Wien 2002. ISBN 3-85485-087-5
Gott sandte seinen Sohn: Christologie (=Amateca. Lehrbücher zur katholischen Theologie, Bd. 7), Paderborn 2002. ISBN 3-89710-202-1
Wähle das Leben. Die christliche Moral nach dem Katechismus der katholischen Kirche, Wien 1998. ISBN 3-85351-156-2
Leben für die Kirche. Die Fastenexerzitien des Papstes, Freiburg im Brsg. u.a. 1997. ISBN 3-451-26258-4
Quellen unseres Glaubens: Liturgie und Sakramente im Katechismus der Katholischen Kirche, Wien 1996. ISBN 3-85351-116-3
Herzstücke unseres Glaubens: das "Credo" im Katechismus der Katholischen Kirche, Wien 1994. ISBN 3-85351-112-0
Zur kirchlichen Erbsündenlehre: Stellungnahmen zu einer brennenden Frage, Freiburg im Brsg. u.a. 1991. ISBN 3-89411-303-0
Existenz im Übergang. Pilgerschaft, Reinkarnation, Vergöttlichung, Einsiedeln 1987.
Einheit im Glauben, Einsiedeln 1984.
Die Christus-Ikone. Eine theologische Hinführung, Schaffhausen 1984.(Neuaufl. Wien 1998)
Die charismatische Erneuerung und die Kirchen, Regensburg 1977.
Sophrone de Jérusalem: vie monastique et confession dogmatique, Paris 1972.


== Referanser ==


== Eksterne lenker ==
Biografi på The Cardinals of the Holy Roman Church
katolsk.no